Document ID: 31999L0012

DIREKTIVA KOMISIJE 1999/12/ES
z dne 8. marca 1999
o drugi prilagoditvi tehničnemu napredku Priloge k Direktivi Sveta 88/320/EGS o inšpekcijskih pregledih in preverjanju dobre laboratorijske prakse (DLP)
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 88/320/EGS z dne 9. junija 1988 o inšpekcijskih pregledih in preverjanju dobre laboratorijske prakse (DLP) [1], kakor je bila spremenjena z Direktivo Komisije 90/18/EGS [2], in zlasti člena 7(2) Direktive,
ker je Svet OECD 9. marca 1995 sprejel sklep o spremembi prilog k sklepu - priporočilu Sveta o skladnosti z načeli dobre laboratorijske prakse, ki vpliva na besedilo v Prilogi k Direktivi 88/320/EGS;
ker je treba drugič prilagoditi Prilogo k Direktivi 88/320/EGS, da se upošteva Sklep Sveta OECD dne 9. marca 1995 in da se z objavo celotnega besedila prilog o inšpekcijskih pregledih in preverjanju dobre laboratorijske prakse pripomore k njeni enotni razlagi,
ker so ukrepi, predvideni s to direktivo, v skladu z mnenjem Odbora za prilagajanje tehničnemu napredku direktiv o odpravi tehničnih ovir pri trgovanju z nevarnimi snovmi in pripravki -
SPREJELA NASLEDNJO DIREKTIVO:
Člen 1
Priloga k Direktivi 88/320/EGS se nadomesti s Prilogo k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 30. septembra 1999 in o tem takoj obvestijo Komisijo.
2. Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Postopek sklicevanja določijo države članice.
Člen 3
Ta direktiva je naslovljena na države članice.
V Bruslju, 8. marca 1999

Labels: 7
13
15